นายกฯ ชี้ พัฒนาอุตฯไทยต้องยึดหลักปรัชญาเศรษฐกิจพอเพียง
&#8220;นายกฯ&#8221;หวังพัฒนาอุตสาหกรรมอาหารและพลังงานเพื่อช่วยภาคเกษตรให้หยั่งยืนรองรับเศรษฐกิจฟื้นตัวในอนาคต
14 ม.ค. 2553

“นายกฯ”หวังพัฒนาอุตสาหกรรมอาหารและพลังงานเพื่อช่วยภาคเกษตรให้หยั่งยืนรองรับเศรษฐกิจฟื้นตัวในอนาคต
นายอภิสิทธิ์  เวชชาชีวะ   นายกรัฐมนตรี   กล่าวปาฐกถาพิเศษ เรื่อง “อนาคตอุตสาหกรรมในสายตานายกฯ”   จัดโดยสมาคมผู้สื่อข่าวเศรษฐกิจ ว่า การพัฒนาอุตสาหกรรมในประเทศไทยในอนาคตให้มีความหยั่งยืนต้องยึดหลักปรัชญาเศรษฐกิจพอเพียง มีการส่งเสริมและสนับสนุนให้ภาคเกษตรเข้ามามีบทบาทมากขึ้นในภาคอุตสาหกรรม  เพราะที่ผ่านมายังใช้ศักยภาพทางด้านนี้ไม่เต็มที่  โดยเฉพาะอุตสาหกรรมอาหารและพลังงานทดแทนที่จะมีความสำคัญมากขึ้นในช่วงเศรษฐกิจโลกเริ่มฟื้นตัว 
ทั้งนี้ที่ไทยเป็นประเทศที่มีภาคการเกษตรที่ดีแต่ยังใช้ศักยภาพไม่เต็มที่ ที่ผ่านมารัฐบาลได้เข้าไปปรับโครงสร้างภาคการเกษตรแก้ปัญหาเรื่องที่ดินทำกิน ปัญหาหนี้สิน   ตลอดจนการแทรกแซงพืชผลการเกษตรด้วยระบบประกันราคาสินค้าเกษตรเพื่อทำให้ต้นทุนของเกษตรกรไม่สูงเหมือนในอดีต   ซึ่งจะทำให้ภาคเกษตรมีความเข้มแข็งสามารถแข่งขันกับต่างชาติได้  
“ถ้าเศรษฐกิจโลกเริ่มฟื้นตัวอุตสาหกรรมอาหารและพลังงานทดแทนจะเติบโตแน่นอน โดยแนวโน้มราคาน้ำมันที่เริ่มสูงขึ้น ส่งผลให้อุตสาหกรรมพลังงานทดแทนเข้ามามีความสำคัญ  ดังนั้นในอนาคตจะต้องเน้นเรื่องการปลูกพืชพลังงาน  และแปรรูปอาหาร เพื่อให้เป็นที่พึ่งทางเศรษฐกิจ แม้ไทยจะมีอุตสาหกรรมหนักอยู่แล้วก็ตาม  เพราะจะช่วยลดการนำเข้าพลังงานจากต่างประเทศ ขณะเดียวกันก็ช่วยสร้างรายได้ให้กับเกษตรกร ซึ่งเชื่อว่าหากทำให้อุตสาหกรรม2 ด้านประสบความสำเร็จจะอยู่คู่กับภาคเกษตรของไทยไปได้นาน”นายอภิสิทธิ์ กล่าว 
นายอภิสิทธิ์ กล่าวว่า ในปี 2552  ทั่วโลกเจอกับวิกฤตเศรษฐกิจทำให้เกิดความท้าทายที่มีต่อระบบโลกาภิวัฒน์ ทำให้ระบบการแข่งขันเปลี่ยนแปลงตลอดเวลาทั้ง ข้อตกลงเขตการค้าเสรีระดับโลก ระดับภูมิภาค  หรือระบบทวิภาคี ตลอดจนสภาพการแข่งขันระหว่างพรมแดน   ในขณะที่การลงทุนภาคอุตสาหกรรมในไทยยังต้องหวังพึ่งความได้เปรียบในเรื่องต้นทุนการผลิตและแรงงาน  ซึ่งไม่ใช่แนวทางการพัฒนาที่หยั่งยืน   เพราะปัจจุบันในประเทศอื่นๆก็มีต้นทุนแรงงานที่ถูกเช่นกัน 
อย่างไรก็ตาการพัฒนาอุตสาหกรรมของไทยต้องปรับโครงสร้างทั้งระบบไม่ใช่การแก้ปัญหาเฉพาะหน้า โดยวางรากฐานไปสู่การใช้ปรัชญาเศรษฐกิจพอเพียงเป็นตัวชี้นำ  ขณะเดียวกันต้องมีความเชื่อมโยงระหว่างอุตสาหกรรมต่อเนื่อง เพื่อส้างมูลค่าเพิ่มให้มากขึ้น  มีการวิจัยและพัฒนาในเชิงคุณภาพ   สร้างแบรนด์ไทยให้เป็นที่รู้จัก